ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
19 พ.ค. 2559

สรุปภาวะตลาดภาคเช้า : พลังงานกดดันตลาด – SET กลับมาอ่อนตัว โดย Theme หลักที่เหมือนกันทั้งตลาดหลักทั่วโลก คือ กังวลกระแสเฟดจะขึ้นดอกเบี้ยอีกครั้งในการประชุมเดือนมิ.ย. หรือก.ค. หนุนดอลลาร์สหรัฐแข็งค่า และกระทบต่อราคาน้ำมันดิบอ่อนตัว
รวมถึงแรงขายในภาพข้างหน้า หากดอลลาร์สหรัฐเริ่มเปลี่ยนทิศทางเป็นแข็งค่าต่อเนื่อง กระตุ้นแรงขายในกลุ่มพลังงานบ้านเรา และเป็นตัวนำ SET ลง มาเคลื่อนไหวบริเวณแนวรับ 1390 จุด ก่อน ปิดช่วงเช้าที่ระดับ 1392.97 จุด -7.53 จุด หรือ -0.5% ด้วยมูลค่าซื้อขายที่ระดับ 1.8 หมื่นลบ. กลุ่มหลักพลังงาน และ ICT กดดันตลาด ปิดลบ -1.1% และ -0.7% ตามลำดับ ส่วนแบงก์ปิดลบเล็กน้อยที่ -0.2% ด้านตลาดภูมิภาคอยู่ในแดนลบ
กลยุทธ์ที่แนะนำ : ช่วงบ่าย: คาดยังเคลื่อนไหวในแดนลบ และการฟื้นตัวจำกัดที่ 1395-1398 จุด กลับกัน หากต่ำกว่า 1390 จุด จะเป็นสัญญาณลบมากขึ้นในช่วงบ่าย โดยมีแนวรับถัดไปที่ 1380 และ 1365 จุด ตามลำดับ และมีแนวโน้มสูงที่ SET จะกลับเข้าสู่รอบการถดถอยอีกครั้งในภาพรวม และจบรอบรีบาวด์ไปแล้ว กลยุทธ์ ยังเน้นขายลดพอร์ต ส่วนเก็งกำไรเน้นระยะสั้นๆ และเหมาะกับผู้รับความเสี่ยงได้สูง หุ้นแนะนำตามสัญญาณเทคนิค ได้แก่ INET (รับ 4.28 ต้าน 4.90 cut 4.14)
 